La documentació justificativa s'ha de presentar d'acord amb el ritme d'execució de les accions subvencionades, de conformitat amb els terminis següents:
NOTA: si el termini finalitza en dia inhàbil, queda prorrogat fins el primer dia hàbil següent.
Es consideren dies hàbils els dies de la setmana de dilluns a divendres, ambdós inclosos, i exceptuant-ne els festius.
NOTA: es consideren dies hàbils els dies de la setmana de dilluns a divendres, ambdós inclosos, i exceptuant-ne els festius.
Les justificacions s'han de fer per via telemàtica, mitjançant la modalitat de "Justificació", a través de la pàgina web de Tràmits gencat.
Important: A la darrera justificació la memòria descriptiva de les accions realitzades estarà inclosa dins d'una memòria final científicotècnica de valoració del projecte.
A) Compte justificatiu amb aportació d'un informe d'auditoria, quan el sumatori de la subvenció de tots els projectes per cada convocatòria assoleixi un import igual o superior a 60.000 euros.
En aquest cas la documentació justificativa a presentar és la següent:
Memòria justificativa del compliment de la finalitat de l'activitat científica subvencionada (una per a cada programa), amb indicació de les actuacions realitzades i els resultats obtinguts.
Triar la que correspongui: justificació juliol/2017 o justificació novembre/2017 o justificació gener/2018 o justificació juliol/2018 o justificació novembre/2018 o justificació gener/2019 o justificació juliol/2019 o justificació novembre/2019 o justificació final gener/2020.
A la darrera justificació aquesta memòria estarà inclosa dins d'una memòria de valoració final del projecte.
Cronograma previst en la proposta inicial (actualment aquest document no és obligatori però sí recomanable per facilitar la revisió de la memòria justificativa).
Cronograma executat fins a l'actualitat amb els canvis corresponents (actualment aquest document no és obligatori però sí recomanable per facilitar la revisió de la memòria justificativa).
Informe d'auditoria, emès per una persona auditora inscrita com a exercent en el Registre oficial d'auditors de comptes dependent de l'Institut de Comptabilitat i Auditoria de Comptes, que acrediti les despeses i el seu pagament, així com l'import i la procedència del finançament del projecte subvencionat (fons propis o altres subvencions o recursos).
Protocol únic signat pels diversos centres participants i el centre coordinador del programa (només amb la primera justificació).
Només en cas de no haver autoritzat la comprovació d'ofici a l'òrgan instructor:
certificat positiu acreditatiu d'estar al corrent del compliment de les obligacions tributàries amb l'Administració de l'Estat i amb la Generalitat de Catalunya, emès per l'Agència Estatal de l'Administració Tributària i per l'Agència Tributària de Catalunya, respectivament.
certificat positiu acreditatiu d'estar al corrent del compliment de les obligacions amb la Seguretat Social, emès per la Tresoreria General de la Seguretat Social.
Si escau, la carta de pagament de reintegrament en el supòsit de romanents no aplicats així com dels interessos que en derivin.
B) Compte justificatiu sense aportació d'un informe d'auditoria, quan el sumatori de la subvenció de tots els projectes per cada convocatòria sigui inferior a 60.000 euros.
En aquest cas la documentació justificativa és la mateixa que en el cas anterior però no és necessària la presentació d'un informe d'auditoria.
Les despeses subvencionables són les indicades al punt 38 de la convocatòria.
En tot cas han de ser despeses que, de manera, inequívoca, responguin a la naturalesa de l'activitat subvencionada.
Les despeses indirectes no poden superar el 20% del cost total del programa.
Podeu consultar les taules de costos màxims de contractació imputables a la subvenció.
El Departament de Salut ha de comprovar l'aplicació correcta de la subvenció sol·licitant la totalitat dels justificants als beneficiaris que es determinin aplicant la tècnica de mostreig combinat.
La forma de presentació de la justificació es farà per via telemàtica a través de la pàgina web de Tràmits gencat ( http://web.gencat.cat/ca/tramits ).
Quan el Departament de Salut apreciï l'existència de defectes esmenables en la justificació, ho ha de posar en coneixement de l'entitat beneficiària i li ha de concedir un termini de deu dies hàbils per corregir-los.
La justificació cal fer-la cada any, en els terminis indicats.
Per emplenar els formularis, heu d'aportar les dades per a cadascun dels programes per als quals se sol·licita finançament i, a més a més, heu de seleccionar l'opció de si té caràcter anual o pluriennal.
És procedent la revocació parcial de la subvenció en proporció a la part del cost del projecte o projectes no justificada suficientment sempre que s'hagi complert la finalitat per a la qual es va atorgar la subvenció.
En el cas que es produeixi un excés de finançament respecte al cost del projecte subvencionat, l'entitat beneficiària ha de reintegrar al Departament de Salut l'import corresponent.
L'entitat beneficiària i les terceres persones relacionades amb l'objecte de la subvenció han de facilitar tota la informació que els requereixin els òrgans de control de l'Administració de la Generalitat de Catalunya.
El Departament de Salut pot inspeccionar el desenvolupament dels projectes o programes de les entitats beneficiàries per tal de comprovar el compliment de l'objecte de la subvenció.
El termini de justificació pot ser ampliat de conformitat amb la normativa aplicable.
Recordeu que les despeses subvencionables són les descrites al punt 38 de la convocatòria.
Mitjançant la modalitat Justificar la subvenció, cal que feu la presentació de la documentació de justificació de la subvenció en el termini que estableixi la convocatòria.
Per respondre a requeriments relacionats amb aquesta fase de la tramitació, cal que utilitzeu la modalitat Aportar documentació de la subvenció, on trobareu el formulari d'aportació; a "tipus de document que s'aporta" heu de seleccionar "Document justificatiu".
Un cop concedida la subvenció de forma definitiva, les entitats beneficiàries han de desenvolupar el programa o programes per als quals s'ha atorgat el finançament i, posteriorment, han de justificar que l'import de la subvenció s'ha destinat adequadament a la finalitat que en va motivar la concessió.
El termini d'execució és des de la data que especifiqui la resolució de concessió fins al 31 de desembre de 2019, com a màxim, tot i que pot ser inferior en funció de la durada del projecte subvencionat.
Heu de presentar un formulari de presentació de la justificació per a cadascun dels projectes subvencionats.
També heu d'adjuntar la memòria justificativa del projecte desenvolupat corresponent.
En el cas que no tingueu suficient amb un sol formulari de justificació per a la presentació dels documents annexos (perquè excedeix de 5Mb) podeu adjuntar-los mitjançant el formulari d'aportació de documentació.
Per atendre requeriments consulteu el Pas 3: Rebre la resposta de l'Administració, si escau.
Per a més detall sobre la documentació que s'ha de presentar per a la justificació de la subvenció, podeu consultar l'apartat "Documentació" d'aquesta modalitat.
Cal que signeu el formulari principal amb un certificat digital de persona jurídica o de persona física vinculada a una persona jurídica o bé persona física.
El termini per a la presentació de la documentació de justificació de la subvenció per a les accions realitzades durant l'exercici 2019 és des de l'1 de gener fins el 10 de febrer de 2020, ambdós inclosos.
Per rebre assessorament sobre els aspectes relacionats amb la sol·licitud i gestió de la subvenció, poseu-vos en contacte amb la unitat de tramitació mitjançant l'adreça de correu electrònic [EMAIL] o telefonant al 93 556 61 03, 93 556 61 72, 93 556 63 74 o 93 227 29 44, de 9 a 17 h.
Aquest formulari requereix la identificació i autenticació mitjançant signatura electrònica de la persona titular o representant legal de l'entitat.
En aquest cas, la signatura del formulari de presentació de la justificació també implica la signatura dels documents que s'hi adjunten.
Per enviar la justificació, cal que procediu de la manera següent:
1) Descarregueu, empleneu i deseu la memòria justificativa, que ha d'anar annexa al formulari de presentació de la justificació.
2) Descarregueu i empleneu el formulari de justificació (compte justificatiu), annexeu-li la memòria justificativa (si escau) i altres documents necessaris i/o que considereu oportú (excepte l'informe d'auditoria), i valideu i signeu el formulari.
Cronograma previst en la proposta inicial (aquest document no és obligatori però sí recomanable per facilitar la revisió de la memòria justificativa).
Cronograma executat fins a l'actualitat amb els canvis corresponents (aquest document no és obligatori però sí recomanable per facilitar la revisió de la memòria justificativa).
3) Envieu la justificació: el procediment és diferent en funció de si cal adjuntar o no l'informe d'auditoria:
No cal adjuntar informe d'auditoria: ja podeu procedir a l'enviament del compte justificatiu.
Heu de procedir de la manera següent:
3.2.1) L'entitat beneficiària envia el compte justificatiu signat electrònicamen (que inclou, si escau, la memòria justificativa) a la persona auditora
La persona auditora elabora el seu informe i afegeix al final un escanneig (o en qualsevol altre format) del compte justificatiu rebut, en el qual s'ha de veure clarament la relació de factures i, sobre tot, la identificació de la persona signatària i la data i hora de la signatura.
Signa l'informe i l'envia a l'entitat beneficiària.
L'entitat beneficiària envia, mitjançant la modalitat "Justificar la subvenció", el compte justificatiu original signat (el mateix que ha enviat a la persona auditora).
A continuació, de forma immediata, l'entitat beneficiària envia l'informe d'auditoria, mitjançant la modalitat "Aportació de documentació".
En el moment de seleccionar el tipus documental cal triar l'opció "Document justificatiu".
Cal presentar un formulari (compte justificatiu i documentació annexa corresponent) per a cadascun dels programes subvencionats i de les anualitats a la qual faci referència l'acció.
La mida total del formulari amb els seus fitxers adjunts no pot superar els 5 MB.
En cas que se superi aquesta mida, cal que els fitxers adjunts estiguin comprimits (.zip o.rar).
Si no disposeu d'un programa de compressió de fitxers, podeu descarregar-vos-en una versió gratuïta a www.winzip.com o a www.winrar.es.
Aspectes importants per emplenar el formulari de presentació de la justificació de la subvenció
A l'apartat "Dades d'identificació del beneficiari" cal consignar-hi el número d'identificació de l'entitat.
A l'apartat de "Dades de la tramitació", en el camp "Subvenció", triar l'opció que escaigui del desplegable, i en el camp "Núm.
Expedient" posar el número d'expedient, amb el format adequat.
Cal que el verifiqueu clicant el botó "Recuperació de dades".
Aquest identificador de l'expedient el trobareu a l'apartat "Comunicats i esdeveniments" accedint a "La meva carpeta" o bé a "l'Estat de les meves gestions".
El format del número d'expedient és SLT002/16/XXXXX, sent les "X" un número de ordre del vostre expedient concret.
Cal presentar un formulari (compte justificatiu i documentació annexa corresponent) per a cadascuna persones incorporades subvencionades i de les anualitats a la qual faci referència l'acció.
A l'apartat de "Justificació de despeses" cal que seleccioneu l'acció a justificar.
Si necessiteu atendre algun requeriment del Departament de Salut durant aquesta fase o enviar qualsevol altra documentació que considereu oportuna, cal que utilitzeu la modalitat Aportar documentació de la subvenció, seleccionant "Document justificatiu" del desplegable que hi ha al camp "tipus document que s'aporta".
Per distingir la procedència del compte justificatiu de cadascun d'aquests centres participants, al Formulari de Justificació, apartat "Dades de la persona de contacte de l'entitat", en el camp "càrrec" cal posar el nom de l'entitat.
Cerqueu les incidències del servei per a l'any corresponent ( Incidències per a l'any 2019 ) i endreceu pel camp "Data i hora d'inici" en ordre descendent.
Necessitareu, en tot cas, disposar de l'identificador del tràmit (ID del tràmit), que és un codi alfanumèric amb 9 dígits que es genera en la presentació de la modalitat de sol·licitud i que és unívoc per a tota la vida de la subvenció.
Nota important: en les modalitats d' Aportació de documentació de la subvenció i de la Justificació de la subvenció, cada cop que s'envia a tramitar el formulari corresponent es genera un identificador del tràmit, amb un acusament de rebuda.
Aquests tràmits finalitzen en el mateix moment.
És a dir, que el tràmit principal és el de la sol·licitud i si voleu consultar l'estat de l'expedient heu d'accedir o cercar el codi de la sol·licitud.
Així mateix, cal que el relacioneu amb el codi de l'expedient que li dona l'aplicació de gestió de subvencions (Tramitador d'Ajuts i Subvencions, TAIS) i que té el format similar al següent: SLT002/16/00XXX, on 00XXX és el numèric que identifica l'expedient en concret.
Aquest codi és unívoc per a tota la vida de la subvenció.
Aquest codi apareix a la informació de La meva carpeta, a l'apartat de Seguiment del tràmit i us serveix per emplenar els formularis de les modalitats d' Aportació de documentació de la subvenció i de la Justificació de la subvenció.
L'heu de posar a l'apartat Codi d'expedient, cliqueu i el sistema selecciona les dades de tal manera que quan s'envia a tramitar els expedients queden relacionats.
Per a més informació, podeu consultar l'apartat de Com accedir i fer seguiment dels meus tràmits i de l' IdCAT Mòbil de l'apartat de Suport a la tramitació de Tràmits gencat.
Un cop analitzada la documentació presentada per l'entitat, és possible que el Departament de Salut requereixi a l'entitat beneficiària la tramesa de justificants de despesa si es plantegen dubtes sobre el cost del projecte o projectes subvencionats.
Aquesta tramesa es farà per mitjans electrònics.
Quan el Departament de Salut apreciï l'existència de defectes esmenables en la justificació ho ha de posar en coneixement de l'entitat beneficiària i li ha de concedir un termini de 10 dies hàbils per corregir-los.
Respondre requeriments de la justificació
L'òrgan instructor us notificarà el requeriment mitjançant una notificació electrònica.
Rebreu un correu sobre la notificació.
En paral·lel, rebreu un correu amb la comunicació d'un canvi d'estat en el vostre expedient i amb l'enllaç a La meva carpeta.
L'estat del tràmit o expedient posarà "Pendent d'aportar documentació".
Ens trobem amb diferents casos:
1.En el cas que hagueu de respondre un requeriment sobre una justificació presentada amb anterioritat, si heu de presentar noves dades del compte justificatiu (relació de despeses), cal que descarregueu un nou formulari de justificació i empleneu les dades addicionals.
2.Si, pel contrari, el requeriment és sobre informació complementària, o bé sobre els documents annexos que cal presentar, podeu fer-ho per dues vies:
2.1 Mitjançant la via oberta a La meva carpeta.
Per fer la tramesa del document corresponent, heu d'enviar el document des de l'apartat "Documents enviats o requerits".
2.2 Mitjançant un formulari d'aportació de documentació.
Cal que el descarregueu a aquesta modalitat.
En tots els casos rebreu un missatge a la plana web amb l'acusament de rebuda. es mostrarà la pàgina de l'acusament de rebuda amb les dades del tràmit i el document d'acusament de rebuda que heu d'imprimir o desar.
Els requeriments poden referir-se a expedients d'anualitats anteriors a l'actual.
Pareu atenció i escolliu la convocatòria a què fa referència.
Vegeu els aspectes importants per emplenar el formulari que es relacionen a l'apartat Canal internet de la modalitat.
Liquidació de la subvenció i pagament de la resta de la subvenció, si és el cas
En cas que la documentació presentada sigui correcta, l'Administració donarà per tancat el procediment de justificació de la subvenció quan es faci el pagament del total de la subvenció o de la liquidació, si escau.
Procediment de revocació i reintegrament de les quantitats percebudes, si és el cas
En cas que la revisió de la justificació conclogui amb que és incorrecta, o bé no s'ha assolit la finalitat per a la qual s'havia atorgat la subvenció l'òrgan instructor pot iniciar un procediment de revocació i de reintegrament de les quantitats percebudes indegudament.
Les respostes i comunicacions de l'Administració es realitzen pel canal electrònic i, en aquesta fase del procediment, únicament mitjançant notificació electrònica.
Per a més informació, consulteu l'apartat de notificacions electròniques del web del Departament de Salut o de Tràmits gencat.